
RADVILIŠKIO RAJONO SAVIVALDYBĖS TARYBA

SPRENDIMAS
DĖL MAŽMENINĖS PREKYBOS ALKOHOLINIAIS GĖRIMAIS, TABAKO GAMINIAIS IR (AR) SU TABAKO GAMINIAIS SUSIJUSIAIS GAMINIAIS AUTOMOBILINĖSE PARDUOTUVĖSE, IŠ KURIŲ APTARNAUJAMI RADVILIŠKIO RAJONO SAVIVALDYBĖS MIESTELIŲ IR KAIMŲ GYVENTOJAI, TVARKOS APRAŠO PATVIRTINIMO

2025 m.                        d. Nr. T-
Radviliškis

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, Lietuvos Respublikos alkoholio kontrolės įstatymo 18 straipsnio 1 dalies 2 punktu, Lietuvos Respublikos tabako, tabako gaminių ir su jais susijusių gaminių kontrolės įstatymo 2 straipsnio 1 dalimi, Radviliškio rajono savivaldybės taryba nusprendžia:
Patvirtinti Mažmeninės prekybos alkoholiniais gėrimais, tabako gaminiais ir (ar) su tabako gaminiais susijusiais gaminiais automobilinėse parduotuvėse, iš kurių aptarnaujami Radviliškio rajono savivaldybės miestelių ir kaimų gyventojai, tvarkos aprašą (pridedama).



Savivaldybės meras                                                                                           

PATVIRTINTA
Radviliškio rajono savivaldybės
tarybos 2025 m.                      d.
sprendimu Nr. T-



 SKYRIUS


.  Mažmeninės prekybos alkoholiniais gėrimais, tabako gaminiais ir (ar) su tabako gaminiais susijusiais gaminiais automobilinėse parduotuvėse, iš kurių aptarnaujami Radviliškio rajono savivaldybės miestelių ir kaimų gyventojai, tvarkos aprašas (toliau – Aprašas) nustato mažmeninės prekybos alumi, alaus mišiniais su nealkoholiniais gėrimais, natūralios fermentacijos sidru, kurių tūrinė etilo alkoholio koncentracija neviršija 8,5 procento, tabako gaminiais ir (ar) su tabako gaminiais susijusiais gaminiais automobilinėse parduotuvėse, iš kurių aptarnaujami Radviliškio rajono savivaldybės teritorijoje esančių miestelių ir kaimų gyventojai, tvarką.
. Automobilinė parduotuvė – registruota transporto priemonė, įrengta kaip maisto ir (ar) ne maisto prekių pardavimo vieta, iš kurios Radviliškio rajono savivaldybės tarybos nustatyta tvarka aptarnaujami miestelių ir kaimų gyventojai.
. Kitos Apraše vartojamos sąvokos atitinka Lietuvos Respublikos alkoholio kontrolės įstatyme, Didmeninės ir mažmeninės prekybos alkoholio produktais licencijavimo taisyklėse, Lietuvos Respublikos tabako, tabako gaminių ir su jais susijusių gaminių kontrolės įstatyme, Didmeninės ir mažmeninės prekybos tabako gaminiais ir su tabako gaminiais susijusiais gaminiais, didmeninės prekybos neapdorotu tabaku licencijavimo taisyklėse nurodytas sąvokas.

 SKYRIUS


. Mažmeninę prekybą alumi, alaus mišiniais su nealkoholiniais gėrimais, natūralios fermentacijos sidru, kurių tūrinė etilo alkoholio koncentracija neviršija 8,5 procento, ir (ar) tabako gaminiais ir su tabako gaminiais susijusiais gaminiais automobilinėse parduotuvėse gali vykdyti tik įmonės, turinčios Radviliškio rajono savivaldybės mero ar administracijos direktoriaus išduotas licencijas.
. Įmonė, turinti licenciją (-as) verstis mažmenine prekyba alumi, alaus mišiniais su nealkoholiniais gėrimais, natūralios fermentacijos sidru, kurių tūrinė etilo alkoholio koncentracija neviršija 8,5 procento, tabako gaminiais ir (ar) su tabako gaminiais susijusiais gaminiais automobilinėse parduotuvėse:
. gali aptarnauti gyventojus tik tuose miesteliuose ir kaimuose, kurių pavadinimai įrašyti į licenciją;
. gali prekiauti alumi, alaus mišiniais su nealkoholiniais gėrimais, natūralios fermentacijos sidru, kurių tūrinė etilo alkoholio koncentracija neviršija 8,5 procento, įsigyjamu tik iš įmonių, turinčių licencijas juos gaminti, importuoti į Lietuvos Respubliką arba verstis didmenine prekyba alkoholiniais gėrimais teisės aktų nustatyta tvarka. Alkoholinių gėrimų pardavimo būdas – išsinešti;
. gali prekiauti tabako gaminiais ir (ar) su tabako gaminiais susijusiais gaminiais, įsigyjamais tik iš įmonių, turinčių licencijas juos gaminti arba verstis didmenine prekyba tabako gaminiais su tabako gaminiais susijusiais gaminiais teisės aktų nustatyta tvarka;
. privalo griežtai laikytis Aprašo 3 punkte nurodytų teisės aktų, Kasos aparatų naudojimo taisyklėmis, Lietuvos higienos normų reikalavimų ir kitų teisės aktų, reglamentuojančių prekybą viešosiose vietose, reikalavimų;
. privalo užtikrinti pakavimo atliekų surinkimą prekybos vietoje.
. Įmonė, norinti įsigyti licenciją verstis mažmenine prekyba alumi, alaus mišiniais su nealkoholiniais gėrimais ir natūralios fermentacijos sidru, kurių tūrinė etilo alkoholio koncentracija neviršija 8,5 procento, automobilinėje parduotuvėje, Savivaldybės administracijai pateikia:
. motyvuotą paraišką, kurioje nurodomi šie duomenys: įmonės pavadinimas, teisinė forma, kodas, buveinė, telefono numeris, elektroninio pašto adresas (jeigu licencijos prašytojas jį turi), licencijos prašytojo vadovų vardai, pavardės ir asmens kodai, kokiu būdu licencijos prašytojas norėtų gauti licenciją, komercinės ūkinės veiklos, kuria verstis prašoma licencijos rūšis, prekybos alkoholiniais gėrimais laikas, vieta (transporto priemonės registravimo valstybinis numeris), alkoholinių gėrimų pardavimo būdas, licencijos prašytojo veiklos rūšis (prekyba ar viešasis maitinimas), sandėlių, kuriuose bus laikomi ir iš kurių bus skirstomi alkoholiniai gėrimai, adresai;
. transporto priemonės (automobilinės parduotuvės) registracijos liudijimo kopiją;
. dokumento, patvirtinančio įmonės teisę naudotis transporto priemone, kopiją, (neteikiama, jeigu transporto priemonė (automobilinė parduotuvė) priklauso licencijos gavėjui);
. sąrašą aptarnaujamų kaimų, suderintą su seniūnu (-ais), nurodant, kokiomis savaitės dienomis ir kokiu laiku bus aptarnaujami kaimo gyventojai.
. Įmonė, norinti įsigyti licenciją verstis mažmenine prekyba tabako gaminiais ir (ar) su tabako gaminiais susijusiais gaminiais, automobilinėje parduotuvėje, Savivaldybės administracijai pateikia:
. pranešimą, kuriame nurodoma:
. įmonės pavadinimas, teisinė forma, kodas, buveinė, telefono numeris, elektroninio pašto adresas (jeigu licencijos prašytojas jį turi);
. licencijos prašytojo vadovo vardas, pavardė ir asmens kodas; 
. sandėlio, kuriuose bus laikomi ir iš kurių bus skirstomi tabako gaminiai ir (ar) su tabako gaminiais susijusiais gaminiais, adresas;
. kad licencijos prašytojas atitinka kiekvieną iš Tabako kontrolės įstatymo 11 straipsnio 2 dalies 1−7 ir 10 punktuose nustatytų reikalavimų ir yra įvykdę Lietuvos Respublikos rinkliavų įstatyme nustatytus reikalavimus;
. dokumento, patvirtinančio įmonės teisę naudotis transporto priemone, kopiją, (neteikiama, jeigu automobilinė parduotuvė nuosavybės teise priklauso licencijos prašytojui);
. sąrašą aptarnaujamų kaimų, suderintą su seniūnu (-ais), nurodant, kokiomis savaitės dienomis ir kokiu laiku bus aptarnaujami kaimo gyventojai.
. Už licencijų verstis mažmenine prekyba alkoholiniais gėrimais, tabako gaminiais ir (ar) su tabako gaminiais susijusiais gaminiais automobilinėse parduotuvėse išdavimą imama valstybės nustatyta rinkliava.

 SKYRIUS


. Įmonių, turinčių licencijas, veiklą pagal savo kompetenciją kontroliuoja ir prižiūri kaip jose laikomasi prekybos ir licencijuojamos veiklos sąlygų, Narkotikų, tabako ir alkoholio kontrolės departamentas, Valstybinė mokesčių inspekcija, Muitinės departamentas, Valstybinė maisto ir veterinarijos tarnyba, Valstybinė ne maisto produktų inspekcija, teritorinis policijos komisariatas ir kitos valstybinės priežiūros ir teisėsaugos institucijos, savivaldybės institucijos teisės aktų nustatyta tvarka.
. Už licencijuojamos veiklos sąlygų pažeidimus asmenys atsako Lietuvos Respublikos įstatymų nustatyta tvarka.
 SKYRIUS


. Šis Aprašas gali būti keičiamas papildomas ar panaikinamas Radviliškio rajono savivaldybės tarybos sprendimu.

2025-03-17
Radviliškis

.	Projekto rengimą paskatinusios priežastys, parengto sprendimo projekto tikslai ir uždaviniai.
Lietuvos Respublikos alkoholio kontrolės įstatymas leidžia verstis mažmenine prekyba alumi, alaus mišiniais su nealkoholiniais gėrimais, natūralios fermentacijos sidru, kurių tūrinė etilo alkoholio koncentracija neviršija 8,5 procento automobilinėse parduotuvėse, iš kurių yra aptarnaujami kaimo gyventojai tik savivaldybės tarybos nustatyta tvarka. 
Lietuvos Respublikos tabako, tabako gaminių ir su jais susijusių gaminių kontrolės įstatymas leidžia verstis mažmenine prekyba tabako, tabako gaminiais ir su jais susijusiais gaminiais automobilinėse parduotuvėse iš kurių yra aptarnaujami kaimo gyventojai tik savivaldybės tarybos nustatyta tvarka.
.	Projekto iniciatoriai (institucija, asmenys ar piliečių atstovai) ir rengėjai.
Projekto iniciatorius – Radviliškio rajono savivaldybės administracija, rengėjas – Radviliškio rajono savivaldybės administracijos Investicijų ir turto valdymo skyrius.
.	Kaip šiuo metu yra reguliuojami sprendimo projekte aptarti teisiniai santykiai.
Lietuvos Respublikos alkoholio kontrolės įstatymas ir Lietuvos Respublikos tabako, tabako gaminių ir su jais susijusių gaminių kontrolės įstatymas leidžia verstis mažmenine prekyba alumi, alaus mišiniais su nealkoholiniais gėrimais, natūralios fermentacijos sidru, kurių tūrinė etilo alkoholio koncentracija neviršija 8,5 procento ir tabako, tabako gaminiais ir su jais susijusiais gaminiais automobilinėse parduotuvėse iš kurių  yra aptarnaujami kaimo gyventojai tik savivaldybės tarybos nustatyta tvarka. 
. Kokios siūlomos naujos teisinio reguliavimo nuostatos, kokių teigiamų rezultatų laukiama.
Naujos teisinio reguliavimo nuostatos nesiūlomos. 
. Galimos neigiamos priimto sprendimo projekto pasekmės ir kokių priemonių reikėtų imtis, kad tokių pasekmių būtų išvengta.
Neigiamų pasekmių nenumatoma.
. Kokius teisės aktus būtina priimti, kokius galiojančius teisės aktus būtina pakeisti ar pripažinti netekusiais galios priėmus sprendimo projektą. 
Priėmus sprendimą, nebus keičiami ar pripažįstami negaliojančiais teisės aktai. Sprendimui įgyvendinti papildomų teisės aktų priimti nereikia.
. Sprendimo projektui įgyvendinti reikalingos lėšos, finansavimo šaltiniai.
Projektui įgyvendinti lėšų nereikia.
. Sprendimo projekto rengimo metu gauti specialistų vertinimai ir išvados.
Nėra.
. Numatomo teisinio reguliavimo poveikio vertinimo rezultatai.
Neatlikta ir nenumatyta.
. Sprendimo projekto antikorupcinis vertinimas. 
Sprendimo projekto antikorupcinis vertinimas atliekamas. Pažyma pridedama.
.	Kiti, iniciatoriaus nuomone, reikalingi pagrindimai ir paaiškinimai. 
Nėra.
.	Pridedami dokumentai.
Antikorupcinio vertinimo pažyma



Investicijų ir turto valdymo skyriaus
vyriausioji specialistė                                                                                      Genovaitė Rutkauskienė

